《丁卯夏四月奉怀荆璞翁公祖》
明代·张萱

长悬梁月忆攀辕，知己千秋独感恩。日对岘碑空堕泪，时过弘感更销魂。

衮衣章甫思无斁，子弟田畴咏不諠。为讯东山高枕处，追锋何日驾朱幡。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。